Diari Oficial de la Generalitat Valenciana


Sumari del DOGV 5009, del 19-05-2005 (2005/5566)

Informació pública de l'alternativa tècnica del programa d'actuació integrada per al desenvolupament de les unitats d'execució 1 i única del SUR-43 i 2 i única del SUR-44 del Pla General d'Ordenació Urbana de Vinaròs.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5009

Data del DOGV
:   19-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5566


Organisme emissor
:   Urbanismo Sostenible, SL, i Torreviñas, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de les unitats d'execució 1 i única del SUR-43 i 2 i única del SUR-44 del Pla General d'Ordenació Urbana de Vinaròs. [2005/F5566]
  
Les societats mercantils Urbanismo Sostenible, SL, amb domicili social a Santa Pola (Alacant), carrer del Degà López, número 53, amb CIF B-03712130 i número de telèfon 17 569 16 90, i Torreviñas, SL, amb domicili social a Torrevieja (Alacant), avinguda de la Llibertat, número 1, amb CIF número B-03360021 i número de telèfon 55 019 09 00, per mitjà del present anunci i en aplicació del que s'establix en l'article 48.c), en relació amb els articles 45 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i a l'efecte comuniquen:
  
Que han presentat alternativa tècnica del programa d'actuació integrada per al desenvolupament de les unitats d'execució 1 i única del SUR-43 i 2 i única del SUR-44 del Pla General d'Ordenació Urbana de Vinaròs, amb la delimitació següent:
  
El sector SUR-43 (UE-1) té forma rectangular, i el seu límit est és una línia irregular, és més allargat en direcció est-oest i amb una amplària poc variable en direcció nord-sud. En total té una superfície de 20,045 hectàrees.
  
El sector SUR-44 (UE-2) té forma de polígon irregular, i és més allargat en direcció est-oest i amb una amplària poc variable en direcció nord-sud. En total té una superfície de 25,1529 hectàrees.
  
Per a això, d'acord amb els articles 32.A) i B), 45, 48, 52 i 53 del text legal abans esmentat, s'ha procedit a presentar el corresponent programa d'actuació integrada per al desenvolupament de la citada unitat d'execució i la documentació pertinent, comprensiva d'alternativa tècnica, memòria de programa, pla parcial, projecte d'urbanització i resguard de sol·licitud de cèdula d'urbanització, juntament amb les seues corresponents memòries i restant documentació, i s'ha utilitzat la via simplificada del procediment previst en l'article 48 de la Llei 6/1994, de 15 de novembre.
  
Així, s'ha protocol·litzat l'alternativa tècnica, amb memòria de programa, projecte d'urbanització, pla parcial i sol·licitud de cèdula d'urbanització juntament amb les corresponents memòries i restant documentació a la notaria de Luis Fernández Santana, mitjançant acta de data 15 de març de 2005, amb número de protocol 488. Es troben igualment disponibles els exemplars a la Secció d'Urbanisme i Obres de l'Ajuntament de Vinaròs, per a la seua consulta, al registre general del qual s'ha entregat el dia 15 de març de 2005, número de registre d'entrada 005149. Qualsevol persona podrà, dins del termini de 20 dies comptats a partir de l'endemà de la publicació d'este anunci en el Diari Oficial de la Generalitat Valenciana, comparéixer a la notaria esmentada per a obtindre còpia de l'acta o sol·licitar que se li exhibisca esta.
  
Així mateix podrà consultar a l'ajuntament, els dies hàbils en horari d'atenció al públic, les actuacions derivades de la documentació depositada en este i presentar, per a la incorporació a aquelles, tant al·legacions com a alternatives tècniques que pretenguen competir amb la que s'exposa al públic, així com presentar proposicions juridicoeconòmiques per a executar qualsevol de les alternatives tècniques, en el termini de cinc dies següents comptadors des del venciment del termini de 20 dies abans esmentat.
  
Expressament es fa constar que este anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, com també a aquells el domicili del quals figura en la llista esmentada, com la pròpia parcel·la cadastral, o simplement amb el nom del municipi.